La nota d'accés per a estudiants de cicles formatius de grau superior (CFGS) és la nota mitjana final del cicle (nota amb tres decimals).
La nota d'accés és mínim 5 i màxim 10.
La nota d'admissió és el resultat de la fórmula següent:
Nota d'admissió = nota d'accés + (a × M1) + (b × M2)
a, b = paràmetres de ponderació de les matèries de la fase específica (0,1 o 0,2).
M1, M2 = qualificacions de les dues matèries superades a la fase específica (amb nota igual o superior a 5) que, un cop ponderades, proporcionin una millor nota d'admissió.
La nota d'admissió pot ser d'un mínim de 5 i un màxim de 14.
Perquè una matèria ponderi cal que estigui vinculada a la branca de coneixement en què s'inscriu el grau per al qual vols fer la preinscripció.
Pots examinar-te de la fase específica si estàs cursant el darrer any d'un CFGS i has superat tots els mòduls del cicle formatiu.
No és necessari, però, haver superat:
Si estàs cursant l'últim any d'un cicle formatiu de grau superior (CFGS) no has de presentar cap certificat, ja que el centre és qui l'envia a l'Oficina d'Accés a la Universitat.
Si ja ets titulat tècnic superior o equivalent has de lliurar un certificat (original o còpia compulsada), signat pel director i el secretari i amb el segell del centre, on ha de constar la qualificació mitjana obtinguda amb tres decimals.
Pots consultar a l'apartat Ponderacions quines són les matèries adscrites als diferents graus de les universitats públiques i la Universitat de Vic - Universitat Central de Manresa i quina ponderació correspon a cada matèria.
Si ets estudiant amb discapacitat i/o amb necessitats educatives especials, consulta la web Sóc estudiant amb discapacitat i/o amb necessitats educatives especials.
Pots consultar els models d'exàmens de convocatòries anteriors, els criteris de correcció i l'estructura de l'examen de cada matèria.
Cal que t'adrecis al president o presidenta del tribunal per veure si es pot solucionar el problema.
En altres casos, has d'esperar a la convocatòria següent.
És obligatori que duguis el DNI i el full de matrícula.
Per a algunes matèries es pot portar material específic complementari.
Podeu consultar-lo a l'enllaç Més informació per al dia de la prova.
Per resoldre qualsevol incidència t'has de dirigir al president o presidenta del tribunal, que és la persona encarregada de resoldre els problemes que sorgeixin.
Si tens coincidència horària en dues o tres matèries, faràs aquestes proves de manera continuada sense sortir de l'aula, amb el mateix tribunal i el mateix dia d'examen previst.
L'accés a l'aula implica sempre el lliurament obligatori del quadern d'examen degudament etiquetat, encara que s'hagi deixat en blanc.
El fet de no lliurar un quadern d'examen a la fase específica equival a un "no presentat" i, per tant, no ponderarà per al càlcul de la nota d'admissió.
Si es detecta que tens activat el mòbil o qualsevol altre aparell no autoritzat i en fas ús, o que estàs copiant, seràs expulsat de l'aula, se't qualificarà amb un 0 aquell examen i la Comissió Organitzadora de la PAU, d'acord amb la informació rebuda de la presidència del tribunal, decidirà les possibles sancions, que poden comportar, fins i tot, l'anul·lació de tota la PAU.
En totes les assignatures de la fase específica pots triar la llengua (català o castellà) en què vols fer l'examen, excepte a Literatura Catalana, en què has fer servir el català, i Literatura Castellana, en què has de fer servir el castellà.
Les matèries de la fase específica es tenen en compte de manera individual.
Cada matèria d'aquesta fase es considera superada si obtens una qualificació igual o superior a 5 punts.
Per obtenir el certificat de la PAU el mateix any en què has fet la prova, l'has de descarregar en format electrònic al portal d'accés a la universitat.
Aquest document disposa d'un codi segur de verificació (CSV) que permet comprovar la seva validesa per internet.
Per obtenir el certificat de la PAU si et vas presentar en anys anteriors, has de fer una sol·licitud de certificat de la PAU al servei de gestió acadèmica de la universitat en què estava adscrit el teu tribunal.
Pots consultar les dades de contacte dels centres aquí.
Un cop coneguts els resultats de la PAU, si no estàs d'acord amb la puntuació obtinguda en una o diverses matèries, pots sol·licitar-ne la revisió.
Les sol·licituds es fan al portal d'accés a la universitat en els terminis establerts.
Pots sol·licitar o bé verificació o bé nova correcció.
Tots dos sistemes són excloents.
Si demanes verificació d'una matèria, no pots demanar nova correcció d'aquesta mateixa matèria.
Sí que pots demanar verificació d'una matèria i nova correcció d'una altra diferent.
Més informació a resultats i reclamació.
La superació de la fase específica té validesa per l'any en què se superi la prova i per als dos cursos acadèmics següents.
Et pots presentar tantes vegades com vulguis i se't tindrà en compte la millor nota que hagis obtingut.
Però recorda que la qualificació d'una assignatura de la fase específica té validesa per l'any en què superis la prova i per als dos cursos acadèmics següents.
T'has de dirigir a la universitat o a l'oficina de gestió de la PAU del lloc escollit i sol·licitar-ne l'admissió.
Si m'examino el mateix any d'assignatures de la fase específica a la convocatòria de PAU de juny i de setembre, quina nota d'admissió tindrà prioritat per a l'assignació de setembre?
Sempre tindrà prioritat la nota obtinguda a la convocatòria de PAU de juny, tot i que la nota sigui més baixa que la nota obtinguda a la convocatòria de PAU de setembre.